BECKWITH ] : TEXT AND TRANSLATION 599 
O keia haula ana nae a na‘lii i ka hewa, ua nakulu aku la keia 
lohe 1 ke alo Alii, ma o na aialo wale no nae, a ua lohe puia no hoi 
ko Laielohelohe makemake ole. 
Ja Aiwohikupa e kuewa ana ma ke alo Alii, oia nae kekahi i lohe 
i keia mau mea. A no ka lohe ana o Aiwohikupua i ko Laielohelohe 
kumu i holo ai e imi i ke kane; alaila i aku oia i ke kiai hale Alii, 
“Ina i hoi hou mai o Kaonohiokala, a i ninau mai ia Laielohelohe, 
i aku oe ua mai ia, alaila aole e hoi hou mai; no ka mea, he mea 
haumia loa ia ia Kaonohiokala, a me na makua o makou, aia no a 
pau ka haumia, alaila hana aku ma ka hana o ka hoku Venuka.” 
Ta iho hou ana mai o Kaonohiokala, ninau i ke kiai hale Alii, 
alaila haiia aku la e like me ka Aiwohikupua olelo, alaila hoi aku 
la oia i luna. 
